Sy liefde vir musiek en die begeerte van hom en sy vrou om werklik te dien, het die Francis-egpaar na die gemarginaliseerde San gelei – die Hei-||om, Zu|hoa; Khoe en |Khu.
Dié spesiale musiekprojek het in 2006 sy eerste treë op Tsintsabis by 'n plaasskool gegee – 'n nedersetting sowat 65 km noordoos van Tsumeb.
Sedert 2015 is Mangetti Duin die basis van die musiekprojek, waar klasgee nie net in 'n klaskamer gebeur nie, maar ook smiddae onder 'n boom.
Die musiekklasse is vir hulle ook 'n manier om kinders en ­jongmense uit dié arm gemeenskap “uit die strate te hou”.